**Pastel de Iunie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastel de Iunie

La adierea tandră, a zefirului suflând

Se mişcă-n glie câmpurile de smarald,

Ca valurile mării argintii în timpul cald

În unduirea lentă, a lanurilor legănând.

Şi-n dimineţi cu cer senin, strălucitor,

E-atât de fascinantă şi frumoasă glia

Când te mişcă pân-la lacrimi ciocârlia,

Cu imnul ei ce-l urcă-n sus, răscolitor!

Ţi-e inima trezită, la trilurile ei duioase

Ca un omagiu dimineaţa Celui Creator,

Ce-n harul Său cel scump şi îndurător

Belşug revarsă din câmpiile mănoase.

Pentru comori de bunătăţi prin dăruire

Ce an de an tot cresc sub grija-I mare,

În haru-I sfânt, ne-arată binecuvântare

Manifestându-Şi către noi a Sa iubire!

Flavius Laurian Duverna